ΚΑΝΟΝΙΣΜΟΣ (ΕΟΚ) αριθ. 2974/92 ΤΗΣ ΕΠΙΤΡΟΠΗΣ της 14ης Οκτωβρίου 1992 για τη μείωση των τιμών βάσης και αγοράς των μανταρινιών και των satsumas κατά την περίοδο εμπορίας 1992/93, λόγω των νομισματικών επανευθυγραμμίσεων από τις 13 έως τις 17 Σεπτεμβρίου και της υπέρβασης του κατωτάτου ορίου παρέμβασης που είχε ορισθεί για την περίοδο εμπορίας 1991/92

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση των αγορών στον τομέα των οπωρολαχανικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 16β παράγραφος 4,

τον κανονισμό (ΕΟΚ) αριθ. 1677/85 του Συμβουλίου της 11ης Ιουλίου 1985 σχετικά με τα νομισματικά εξισωτικά ποσά στο γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (4), και ιδίως το άρθρο 6 παράγραφος 3,

ότι το άρθρο 6 του κανονισμού (ΕΟΚ) αριθ. 1677/85 προβλέπει τη μείωση των γεωργικών τιμών, που έχουν καθορισθεί σε Ecu, τη στιγμή της ισχύος της τροποποιήσεως των γεωργικών ισοτιμιών, οι οποίες λαμβάνουν χώρα λόγω της καταργήσεως των νομισματικών αποκλίσεων που έχουν μεταφερθεί στην αρχή της περιόδου εμπορίας λόγω νομισματικής επανευθυγράμμισης- ότι στα πλαίσια της αυτόματης κατάργησης των αρνητικών νομισματικών αποκλίσεων που δημιουργήθηκαν λόγω των επανευθυγραμμίσεων από τις 13 έως τις 17 Σεπτεμβρίου 1992, πρέπει να διαιρεθούν οι τιμές σε Ecu με το συντελεστή μειώσεως των γεωργικών τιμών, που καθορίστηκε σε 1,002650 από το άρθρο 2 του κανονισμού (ΕΟΚ) αριθ. 2735/92 της Επιτροπής (5),

Εκτιμώντας:

ότι ο κανονισμός (ΕΟΚ) αριθ. 3150/91 της Επιτροπής (6) έχει ορίσει τα κατώτατα όρια παρέμβασης για την περίοδο εμπορίας 1991/92 σε 35 800 τόνους για τα μανταρίνια και 34 500 τόνους για τα satsumas-

ότι δυνάμει του άρθρου 16α παράγραφος 1 του κανονισμού (ΕΟΚ) αριθ. 1035/72, εάν κατά τη διάρκεια της περιόδου εμπορίας τα μέτρα παρεμβάσεως, που έχουν ληφθεί για τα μανταρίνια και τα satsumas, αφορούν ποσότητες που υπερβαίνουν τα κατώτατα όρια παρεμβάσεως, που καθορίστηκαν για τα προϊόντα αυτά και για την περίοδο αυτή, οι τιμές βάσης και αγοράς για τα προϊόντα αυτά για την επόμενη περίοδο μειώνεται κατά 1 % ανά τμήμα υπέρβασης 3 000 τόνων για τα μανταρίνια και 3 100 τόνων για τα satsumas-

ότι σε εφαρμογή του άρθρου 3 του κανονισμού (ΕΟΚ) αριθ. 1123/89 του Συμβουλίου της 27ης Απριλίου 1989 για την τροποποίηση του κανονισμού (ΕΟΚ) αριθ. 2601/69 όσον αφορά το καθεστώς της ενισχύσεως στη μεταποίηση και για τροποποίηση των κανόνων εφαρμογής των κατωφλίων παρεμβάσεως για ορισμένα εσπεριδοειδή (7), οι ποσότητες των μανταρινιών και των satsumas που παραδίδονται στη μεταποίηση στα πλαίσια του κανονισμού (ΕΟΚ) αριθ. 2601/69 του Συμβουλίου (8) εξομοιώνονται με ποσότητα που επωφελείται μέτρου παρεμβάσεως για τη διαπίστωση μιας ενδεχόμενης υπερβάσεως του κατωφλίου παρεμβάσεως-

ότι, σύμφωνα με τα στοιχεία που παρείχαν τα κράτη μέλη, τα μέτρα παρέμβασης τα οποία έλαβε η Κοινότητα στο πλαίσιο της περιόδου εμπορίας 1991/92, αφορούσαν 95 278 τόνους μανταρίνια και 156 529 τόνους satsumas- ότι η Επιτροπή διαπίστωσε επομένως υπέρβαση των κατωτάτων ορίων παρέμβασης, που ορίσθηκαν γι' αυτήν την περίοδο εμπορίας της τάξης των 59 478 τόνων για τα μανταρίνια και 122 029 τόνων για τα satsumas-

ότι, από όσα αναφέρονται παραπάνω, προκύπτει ότι, οι τιμές βάσης και αγοράς των μανταρινιών και των satsumas για την περίοδο εμπορίας 1992/93, που ορίστηκαν από τον κανονισμό (ΕΟΚ) αριθ. 1378/92 του Συμβουλίου της 21ης Μαΐου 1992 με τον οποίο ορίζονται ορισμένες τιμές και άλλα ποσά που ισχύουν στον τομέα των οπωροκηπευτικών (9), κατά την περίοδο εμπορίας 1992/93, πρέπει να μειωθούν κατά 19 % για τα μανταρίνια και κατά 20 % για τα satsumas- ότι αυτές οι μειώσεις πρέπει να προστεθούν σε εκείνες που προκύπτουν λόγω των νομισματικών επανευθυγραμμίσεων από τις 13 έως 17 Σεπτεμβρίου 1992- ότι η συνολική μείωση που προκύπτει είναι 19,21 % για τα μανταρίνια και 20,21 % για τα satsumas-

ότι, εφαρμόζοντας το άρθρο 18β παράγραφος 2 του κανονισμού (ΕΟΚ) αριθ. 1035/72, οι αποσύρσεις που πραγματοποιήθηκαν στο έδαφος της πρώην Λαϊκής Δημοκρατίας της Γερμανίας, ως το τέλος της περιόδου εμπορίας 1991/92, δεν ελήφθησαν υπόψη για τη διαπίστωση της ενδεχόμενης υπέρβασης των κατωτάτων ορίων παρέμβασης-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσης και αγοράς των μανταρινιών και των satsumas για την περίοδο εμπορίας 1992/93, οι οποίες ορίζονται με τον κανονισμό (ΕΟΚ) αριθ. 1378/92, μειώνονται κατά 19,21 % για τα μανταρίνια και 20,21 % για τα satsumas και καθορίζονται όπως αναφέρεται στο παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Οκτωβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 164 της 24. 6. 1985, σ. 6. (4) ΕΕ αριθ. L 201 της 31. 7. 1990, σ. 9. (5) ΕΕ αριθ. L 277 της 22. 9. 1992, σ. 18. (6) ΕΕ αριθ. L 299 της 30. 10. 1991, σ. 27. (7) ΕΕ αριθ. L 118 της 29. 4. 1989, σ. 25. (8) ΕΕ αριθ. L 324 της 27. 12. 1969, σ. 21. (9) ΕΕ αριθ. L 147 της 29. 5. 1992, σ. 7.

ΠΑΡΑΡΤΗΜΑ

ΤΙΜΗ ΒΑΣΗΣ ΚΑΙ ΑΓΟΡΑΣ

Περίοδος εμπορίας 1992/93

ΜΑΝΤΑΡΙΝΙΑ

Για την περίοδο από τις 16 Νοεμβρίου 1992 έως 28 Φεβρουαρίου 1993

(σε Ecu/100 kg καθαρού βάρους)

Τιμή βάσης Τιμή αγοράς Κοινότητα των Δέκα Ισπανία Πορτογαλία Κοινότητα των Δέκα Ισπανία Πορτογαλία Νοέμβριος (από τις 16 έως 30) 30,03 25,72 30,03 19,27 16,44 19,27 Δεκέμβριος 29,65 25,48 29,65 18,76 16,11 18,76 Ιανουάριος 29,15 25,16 29,15 18,00 15,62 18,00 Φεβρουάριος 27,49 24,10 27,49 17,49 15,30 17,49

Οι τιμές αυτές αναφέρονται στα μανταρίνια της ποιοτικής κατηγορίας Ι, μεγέθους 54 έως 69 χιλιοστομέτρων, που παρουσιάζονται σε συσκευασία.

SATSUMAS

Για την περίοδο από τις 16 Οκτωβρίου 1992 έως 15 Ιανουαρίου 1993

(σε Ecu/100 kg καθαρού βάρους)

Τιμή βάσης Τιμή αγοράς Οκτώβριος (από τις 16 έως 31) 23,24 11,20 Νοέμβριος 20,00 9,00 Δεκέμβριος 22,16 9,97 Ιανουάριος (από την 1η έως 15) 21,08 9,57

Οι τιμές αυτές αναφέρονται στα satsumas Unshiu (Owari), της ποιοτικής κατηγορίας Ι, μεγέθους 54 έως 69 χιλιοστομέτρων, που παρουσιάζονται σε συσκευασία.

Σημείωση: Οι τιμές που εμφαίνονται στο παρόν παράρτημα δεν περιλαμβάνουν την επίπτωση του κόστους της συσκευασίας με την οποία παρουσιάζεται το προϊόν.